section_heading: Pravila
paragraph_text: Baccarat punto banco se igra na izduljenom stolu s dva blagajnika i jednim krupjeom. Blagajnici obavljaju novčane transakcije i prikupljanje komisije na pobjedu "bankara", dok krupje dijeli karte i objavljuje rezultat. Cilj svake od dvije uloge, "igrač" i "bankar" je imati više bodova nego protivnik. Karte 2-9 vrijede koliko piše na njima, as vrijedi 1 bod, a 10, dečko, dama i kralj vrijede nula bodova. Ako bi zbroj bio 10 ili veći, oduzima se 10 odnosno 20 da bi se zbroj zadržao između 0 i 9 (npr. 5+9+4 nije 18, nego 8). Ako se dogodi remi, dobici se isplaćuju igračima koji su se kladili na remi, a ostali ulozi se vraćaju bez dobitka.